Public procurement notice: Contract Notice
Published: 2024-09-23
Region: EL304
Contract type: Supplies
Procedure: Open procedure
CPV classification: 48000000 | 72000000 | 72222300: Information technology services | 72262000: Software development services | 80533100
Estimated value: 21082740 EUR
Submission deadline: 2024-10-21
Award criteria: quality, price
EU fund: eu-funds

Technical requirements: Αντικείμενο της σύμβασης είναι ο σχεδιασμός, υλοποίηση και παραγωγική λειτουργία ενός ολοκληρωμένου συστήματος επικοινωνίας μέσω διαδικτύου για την κάλυψη των αναγκών ανταλλαγής μηνυμάτων του Ελληνικού Δημοσίου με τους πολίτες της χώρας τόσο στα πλαίσια υπηρεσιών που διατίθενται από την πύλη gov.gr, όσο και υπηρεσιών που διατίθενται από κομβικούς Δημόσιου Οργανισμούς που σχετίζονται με τη καθημερινότητα πολιτών και επιχειρήσεων όπως ΑΑΔΕ, ΗΔΙΚΑ, e-EFKA, κλπ.  Επιπρόσθετα, ο νέος δίαυλος επικοινωνίας που θα τεθεί στην διάθεση του Δημοσίου με το παρόν έργο θα παρέχει πολύ μεγάλης κλίμακας δυνατότητες επικοινωνίας με ηλεκτρονικά μηνύματα για να καλυφθούν τόσο οι υφιστάμενες ανάγκες του Δημοσίου τομέα, όσο και οι ανάγκες που εκτιμάται ότι θα προκύψουν από την υλοποίηση της ενιαίας Ψηφιακής Υποδομής για την εξυπηρέτηση Πολιτών και Επιχειρήσεων (CRMS) και άλλων συστημάτων.
Ειδικότερα, το έργο θα περιλαμβάνει: Μελέτη Επιχειρησιακής Υλοποίησης, Μελέτη Ασφαλείας, Μελέτη Διαλειτουργικότητας, Ανάπτυξη κεντρικής πλατφόρμας επικοινωνίας, Ανάπτυξη εφαρμογής-πελάτη (client) για τελικούς χρήστες σε πολλαπλές πλατφόρμες (Web /Android/iOS), Εγκατάσταση και διαμόρφωση κεντρικής πλατφόρμας στο G-Cloud, ανάρτηση της εφαρμογής για τελικούς χρήστες στις αντίστοιχες πλατφόρμες διανομής κινητών εφαρμογών (Play Store, App Store), Σύστημα παρακολούθησης και υποστήριξης (HelpDesk - Callcenter), Υπηρεσίες Υποστήριξης και Εκπαίδευσης, Πιλοτικές υπηρεσίες εκκίνησης και υπηρεσίες δοκιμαστικής φάσης, Υπηρεσίες παραγωγικής λειτουργίας, Τεχνική Βοήθεια για το έργο. Η κεντρική πλατφόρμα επικοινωνίας θα αποτελεί το βασικό αποθετήριο και σημείο δρομολόγησης των μηνυμάτων.  Επιπλέον, θα διατελεί ως κεντρικό σημείο διαχείρισης και θα προσφέρει τις απαραίτητες διεπαφές μέσω των οποίων όλοι οι ενδιαφερόμενοι φορείς θα μπορούν να καταναλώσουν υπηρεσίες και να αποστείλουν ηλεκτρονικά μηνύματα προς τους πολίτες χωρίς περιορισμούς σε όγκο ή πλήθος.  Ως κύριες λειτουργίες, θα υποστηρίζει 4 βασικούς τρόπους επικοινωνίας:Υποχρεωτικά κανάλια, Συνδρομητικά κανάλια, Μονόδρομη επικοινωνία προς τελικό χρήστη και Αμφίδρομη επικοινωνία προς τελικό χρήστη. Η κεντρική πλατφόρμα του συστήματος θα αναπτυχθεί με σύγχρονες τεχνολογίες και cloud native αρχιτεκτονική με κύρια μέριμνα να διασφαλισθεί η αυτονομία, ασφάλεια, επεκτασιμότητα και απρόσκοπτη λειτουργία της.  Ειδική μέριμνα θα ληφθεί στην ασφάλεια και την κρυπτογράφηση των επικοινωνιών καθώς και στην ισχυρή ταυτοποίηση αποστολέα και παραλήπτη για να αποφευχθούν περιστατικά κακόβουλης χρήσης (phishing, impersonation, identity theft, κλπ). Όσον αφορά την εφαρμογή πελάτη (client) θα αναπτυχθεί κατά τις τελικές προδιαγραφές που θα προκύψουν στην μελέτη εφαρμογής και θα επιτρέπει στους τελικούς χρήστες να έχουν πρόσβαση στα μηνύματα επικοινωνίας που έχουν λάβει από πολλαπλές συσκευές καθώς και από προγράμματα περιήγησης ιστού, με μέριμνα για την φιλικότητα προς τον χρήστη, την ασφάλεια των επικοινωνιών καθώς και την συμβατότητα με όσο το δυνατόν μεγαλύτερο εύρος κινητών συσκευών. Ως αποκλειστική υποδομή φιλοξενίας των δομικών στοιχείων της λύσης θα είναι το Κυβερνητικό Υπολογιστικό Νέφος G-Cloud της ΓΓΠΣΨΔ, και ειδικότερα οι υποδομές που εκχωρούνται στο Δημόσιο Υπολογιστικό Νέφος Microsoft Azure.  Οι υποψήφιοι ανάδοχοι πρέπει αποκλειστικά να προσφέρουν λύση πάνω στην συγκεκριμένη υποδομή και δεν επιτρέπεται χρήση τρίτου περιβάλλοντος φιλοξενίας. Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV) : 72000000-5, 72222300-0, 72262000-9, 80533100-0, 48000000-8. Το αντικείμενο της παρούσας σύμβασης δεν υποδιαιρείται σε τμήματα, λόγω της αρχιτεκτονικής του έργου και της συμπληρωματικότητας και των αλληλεξαρτήσεων, ήτοι των υψηλών απαιτήσεων διαλειτουργικότητας που είναι αναγκαίο να εξασφαλίζονται  αφενός μεταξύ των λειτουργικών ενοτήτων (υποσυστημάτων) που θα αναπτυχθούν στο πλαίσιο του παρόντος έργου και αφετέρου με τρίτα συστήματα άλλων φορέων (βλ. Παράρτημα Ι, παρ. 2.8.2). Προσφορές γίνονται αποδεκτές για το σύνολο των υπηρεσιών που περιγράφονται. Η εκτιμώμενη αξία της παρούσας σύμβασης ανέρχεται στο ποσό των δώδεκα  εκατομμυρίων τετρακοσίων σαράντα οκτώ χιλιάδων οκτακοσίων πενήντα έξι ευρώ 12.448.856,00 € συμπεριλαμβανομένου ΦΠΑ 24% (προϋπολογισμός χωρίς ΦΠΑ: € 10.039.400,00 ΦΠΑ: 2.409.456,00). Μετά τη σύναψη της αρχικής σύμβασης, κατά την υλοποίηση του έργου και πριν τη λήξη της σύμβασης, η Αναθέτουσα Αρχή δύναται να αποφασίσει την άσκηση δικαιώματος προαίρεσης με  εκτιμώμενη αξία δικαιώματος προαίρεσης αύξησης φυσικού αντικειμένου έως 50% του αρχικού Π/Υ, ήτοι ποσού 5.019.700,00 € μη περιλαμβανομένου ΦΠΑ (Εκτιμώμενη αξία με ΦΠΑ:  6.224.428,00 €, ΦΠΑ 24%  1.204.728,00 €). Πριν την λήξη της σύμβασης, ο Κύριος του Έργου δύναται να αποφασίσει την άσκηση δικαιώματος προαίρεσης συντήρησης έως ποσού 6.023.640,00 € μη περιλαμβανομένου ΦΠΑ (προϋπολογισμός με ΦΠΑ: 7.469.313,00 €, ΦΠΑ 24% 1.445.673,00 €), με βάση την Οικονομική Προσφορά του Υποψηφίου Αναδόχου, για τις υπηρεσίες συντήρησης (όπως αυτές περιγράφονται στο Παράρτημα Ι, παρ. 3.4). Συνεπώς, η συνολική μέγιστη εκτιμώμενη αξία της σύμβασης, συμπεριλαμβανομένων και των δικαιωμάτων προαίρεσης, όπως αναφέρονται παραπάνω ανέρχεται στο ποσό των είκοσι ενός  εκατομμυρίων ογδόντα δύο  χιλιάδων επτακοσίων σαράντα ευρώ, 21.082.740,00 € μη περιλαμβανομένου ΦΠΑ (προϋπολογισμός με ΦΠΑ: 26.142.597,60 €, ΦΠΑ 24% 5.059.857,60 €). Η άσκηση των προαναφερόμενων δικαιωμάτων προαίρεσης τελούν υπό την προϋπόθεση έγκρισης χρηματοδότησής τους και δύναται να είναι από οποιαδήποτε πηγή. Η διάρκεια της σύμβασης ορίζεται σε δεκαοκτώ (18) μήνες. Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας – τιμής. [παρ. 1.3  & ΠΑΡΑΡΤΗΜΑ Ι της Διακήρυξης]
Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.
Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος, και να συνεργασθεί με τους υπευθύνους των Φορέων για την ένταξη του νέου συστήματος στην υφιστάμενη υποδομή.
Τόπος υποβολής των παραδοτέων είναι η έδρα της ΚτΠ Μ.Α.Ε. (παρ. 3.7 ΠΑΡΑΡΤΗΜΑΤΟΣ I της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών και συγκεκριμένα στην ανάπτυξη πληροφοριακών συστημάτων, στην παροχή συμβουλευτικών υπηρεσιών και υπηρεσιών πληροφορικής
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
[παρ. 2.2.4 της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) συνολικά μεγαλύτερο από το 100% του προϋπολογισμού του υπό ανάθεση Έργου, για το οποίο υποβάλλει προσφορά. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
[παρ. 2.2.5 της Διακήρυξης].
Τεχνική Ικανότητα: Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Συγκεκριμένα απαιτείται κατά τα τελευταία τρία (3) έτη να έχουν ολοκληρώσει επιτυχώς 
1.	Τέσσερα (4) ή περισσότερα έργα υλοποίησης ή/και υποστήριξης ή/και συντήρησης πληροφοριακού συστήματος επικοινωνίας με πελάτες ή/και πολίτες, με αθροιστικό τίμημα κατ’ ελάχιστον ίσο με το 50% του προϋπολογισμού του έργου χωρίς ΦΠΑ και χωρίς τα δικαιώματα προαίρεσης, καθένα από τα οποία να υποστηρίζει: 
•	πολλαπλά είδη μηνυμάτων (π.χ. email, SMS, in app push-notifications, IVR, Viber,     Web κλπ.) προς τον τελικό χρήστη, 
•	να παρέχει τη δυνατότητα χρονοπρογραμματισμού μηνυμάτων βάσει επιχειρησιακών κανόνων ή/και προτιμήσεων χρήστη ή/και business case, 
•	να διαχειρίζεται τουλάχιστον 1.000.000 μηνύματα ανά έτος, 
•	Επιπλέον, ένα (1) από τα συστήματα που υλοποιήθηκαν στα πλαίσια των παραπάνω έργων θα πρέπει: 
o	να διαχειρίζεται τουλάχιστον 500.000.000 μηνύματα ετησίως, 
o	να χρησιμοποιεί τουλάχιστον 1.000 πρότυπα μηνυμάτων
2.	Δύο (2) ή περισσότερα έργα υλοποίησης ή/και υποστήριξης ή/και συντήρησης εφαρμογής έξυπνων κινητών συσκευών, οι οποίες χρησιμοποιούνται από τουλάχιστον 200.000 πολίτες η καθεμία και παρέχουν δυνατότητα αυθεντικοποίησης  των χρηστών με κωδικούς Taxisnet. Επιπλέον, τουλάχιστον μία (1) από τις παραπάνω εφαρμογές πρέπει να χρησιμοποιείται από τουλάχιστον ένα εκατομμύριο (1.000.000) πολίτες (μεταφορτώσεις από καταστήματα εφαρμογών για έξυπνες κινητές συσκευές), να έχει δυνατότητα αποστολής ειδοποίησης (in-app notification) στον χρήστη μέσω της εφαρμογής και να κάνει χρήση κρυπτογράφησης για την αποθήκευση πληροφοριών.
3.	ένα (1) ή περισσότερα ολοκληρωμένα έργα τα οποία να περιλαμβάνουν προμήθεια εξοπλισμού ή/και λύσεων ασφάλειας, το καθένα με προϋπολογισμό τουλάχιστον ενός εκατομμυρίου ευρώ (1.000.000,00 €) χωρίς Φ.Π.Α.
Για τη διασφάλιση ικανοποιητικού επιπέδου ανταγωνισμού, δύναται να ληφθούν υπόψη και στοιχεία συμβάσεων που υλοποιήθηκαν πριν από την τελευταία τριετία και όχι πέραν των πέντε (5) ετών από την ημερομηνία διενέργειας του διαγωνισμού.
Επαγγελματική Ικανότητα – Ομάδα Έργου: 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου η οποία να αποτελείται τουλάχιστον από τα μέλη με τα σχετικά προσόντα που αναφέρονται αναλυτικά στην παράγραφο 2.2.6 της Διακήρυξης. 
[παρ. 2.2.6 της Διακήρυξης].